runetrust/blame-folketinget-dk huggingface dataset:
Bjarne Corydon (S), 2015-04-24:
Baggrunden for den midlertidige videreførelse er, at der på baggrund af en aftale mellem regeringen, Venstre, Konservative Folkeparti og SF om udmøntning af politiske aftaler om en mere tidssvarende og gennemsigtig vederlæggelse til politikere er nedsat en kommission.
Sophie Hæstorp Andersen (S), 2002-03-13:
Når det bliver sagt fra fru Gitte Seebergs side, at det er et problem, at man gør heroin legalt for nogle, men gør det forbudt for andre, vil mit spørgsmål være: Jamen er det ikke også det, vi gør i dag, når vi sikrer os, at der er receptpligtig medicin, at nogle folk kan få udleveret medicin på baggrund af, hvad lægen har udskrevet på en receptblok, og andre kan ikke?
Benny Engelbrecht (S), 2016-04-29:
Så kan jeg trøste ordføreren med, at det forslag skal vi debattere ved et beslutningsforslag den 13. maj, et beslutningsforslag, som jeg har fremsat, fordi pointen jo faktisk netop er den, at det er noget af det, som der en stor folkelig opmærksomhed på, ligesom der også været stor folkelig opmærksomhed på eksempelvis homoseksuelles ret til at blive gift og forskellige andre elementer, som jo lige præcis ender herinde i Folketinget.
Morten Helveg Petersen (RV), 2005-03-11:
Men jeg står stadig væk tilbage med et spørgsmål om de krav, vi stiller med hensyn til disciplin, hvilket ordføreren også nævner, og jeg er helt enig i, at de selvfølgelig skal være gældende, men der vel også karakteristisk for politi og beredskabskorps og en lang række andre helt vitale funktioner i samfundet.
Tom Behnke (KF), 2012-11-15:
Næh, noget af det, der kommer til at være nyt, er, som man skriver i forslaget: »De sidstnævnte vogntog vil efter aflæggelse af en praktisk prøve fremover kunne føres med et kørekort til kategori B ... og ikke som i dag alene med et kørekort til kategori B/E ...«
Bent Bøgsted (DF), 2015-04-30:
Problemet med det her forslag – i hvert fald som jeg ser det – er, at hvis pengene går ind på folks konto, ved vi, at hvis der så er lidt økonomisk krise, er bankerne altså hurtige til at skrabe dem ind, og så har folk ikke pengene at holde ferie for, når de skal holde ferie.
Finn Sørensen (EL), 2015-01-15:
Hvis man spørger de frivillige organisationer, f.eks. Frivilligt Forum, der samler en lang række frivillige organisationer, siger de, at hovedproblemet her faktisk er, at kommunerne i stigende grad selv går ud og hyrer frivillige til at udfylde nogle af de huller, der er opstået i kraft af mange års nedskæringer på velfærdsområdet, ikke mindst ældreområdet.
Maja Torp (V), 2022-05-10:
Der har været lidt snak om finansieringen af det her forslag, men så vidt vi forstår i Venstre, og som vi opfatter det her forslag, så er der sådan set ikke i sig selv tale om, at der kommer til at være flere ansøgninger, men bare, at flere ansøgninger bliver imødekommet, og det vil jo så derfor som udgangspunkt ikke blive dyrere.
Ole Sohn (SF), 2003-03-20:
Det skal forstås på den måde, at det er utrolig vigtigt, at vi lader så mange børn og unge som muligt komme ind på musikskolerne, og ud af den kvantitative mængde vokser talenterne frem, sådan at de kan gå videre inden for den klassiske musik, den rytmiske musik, korsang, eller hvor man nu har sine interesser, sådan at alle kan være med.
Birgitte Josefsen (V), 2007-03-21:
Det må være § 71-udvalgets opgave at sikre, at det kommunale tilsyn er uafhængigt, og på den baggrund synes vi ikke i Venstre, at der er grundlag for at ændre på det lovgrundlag, som § 71-udvalget udøver sine opgaver og sit tilsyn på, så vi kan ikke støtte forslaget.
Thorkild B. Fransgaard (FP), 1999-03-03:
Pengene kan jo kun bruges én gang, og vi mener, det kan blive så meget, beløbsrammen kommer til at dreje sig om, at der er mennesker herhjemme i Danmark, der har behov for hjælp, at vi ikke har råd til det, og så langt skulle vi jo nødig komme, selv om det er i den bedste mening, vi skal hjælpe ude omkring.
Rune Lund (EL), 2007-04-20:
For uanset hvordan man vender og drejer det, uanset hvordan man vælger at se på det, så kommer vi ikke uden om, at hvis den her klode ikke skal opleve voldsomme temperaturstigninger, som selvfølgelig får meget voldsomme konsekvenser, så bliver vi nødt til at gøre noget ved udledningen af drivhusgasser.
Britta Schall Holberg (V), 2011-02-03:
Også i de tilfælde, hvor en forælder går bort og eleven ikke har haft kontakt til den anden forælder og dennes eventuelle samlever igennem en lang årrække, kan undervisningsministeren efter ansøgning godkende, at der ses bort fra den længstlevende forælder, og yde maksimal elevstøtte til eleven.
Hans Kristian Skibby (DF), 2021-05-05:
Det, man så bare ikke har fortalt, er jo, at det er for den billigste af tre modeller, og hvis man spørger i borgerrepræsentationen – selv om det ikke er juleaften i dag – så ønskede ingen af dem så at sige den billige løsning, nej, de ville faktisk allerhelst have den dyre, og den koster altså 14 mia. kr. oveni.
Marcus Knuth (KF), 2022-05-11:
Men jeg synes nu, der er noget skævt i, at man kan få bogstavelig talt 50 bøder for hærværk – der er desværre nogle unge, der igen og igen begår hærværk, butikstyveri, får domme for narko og simpelt hen har et generalieblad, der virkelig siger sparto – og der er nul konsekvens, men hvis de bare får én betinget fængselsstraf, falder hammeren, og så kommer der en karens.
Per Ørum Jørgensen (KF), 2009-04-28:
Alt det, som er rart, alt det, som vi skal bruge penge til, og alt det, som vi skal give gaver ud til og sikre vækst og udvikling for, vil hr. Steen Gade gerne med til, men han ville ikke være med, da man skulle lave de måske mere ubehagelige ting.
Jens Joel (S), 2025-12-05:
Og vi siger, at vi synes, at det er helt rimeligt, for hvis du snyder dig til en førtidspension – for det må vi antage at man gør, hvis man er i stand til at organisere meget, meget grov og kompliceret kriminalitet, som kan være narko-, bande eller økonomisk kriminalitet – er du jo ikke uden arbejdsevne.
Mike Legarth (KF), 2010-06-16:
Så har jeg et enkelt, simpelt spørgsmål til hr. Jesper Petersen: Hvis man vil hæve beskatningen, afgifterne, over for dansk erhvervsliv svarende til 3 pct., er vi så ikke enige om, at vi så forringer konkurrenceevnen, og at det betyder færre arbejdspladser, altså at arbejdspladser må lukkes, og at nogle virksomheder vælger at placere sig et andet sted, hvor det er noget mere konkurrencedygtigt at placere sig og skabe sin aktivitet og sin vækst, og at det tilsvarende faktisk gælder, når vi taler om personskatter?
Tove Videbæk (KRF), 2002-11-28:
Ja, det er store og vidtrækkende spørgsmål, vi har på dagsordenen her under forespørgsel nr. F 19. Og det var det også den dag i januar i 2001, da daværende forskningsminister afsluttede en forespørgselsdebat med beslutningen om at nedsætte et Genteknologiudvalg.
Carsten Hansen (S), 2014-04-09:
Som hr. Flemming Damgaard Larsen ved fra vores samråd i går, har vi faktisk helt særligt videreført LAG-indsatsen for de 27 småøer med mulighed for egen koordinator og ved at sikre et forhøjet tilskud til vores småøer i forhold til, hvad det ellers skulle været.
Martin Geertsen (V), 2020-01-31:
Hvis man kigger på sortimentet af tobaksprodukter herhjemme, så har vi cigaretterne, ja, men der er jo et væld af andre tobaksprodukter, som man, om jeg så må sige, kan stige af på, hvis man har røget i mange år og man gerne vil vænne sig af med det.
Ole Birk Olesen (LA), 2021-04-15:
I hver eneste børnehave, hver eneste skole, hver eneste vej og park-afdeling osv. skal Folketinget bestemme, at man skal bruge den her ansættelsesprocedure, som jeg i teorien måske kan tænke, at det godt kan være, at den faktisk er udmærket derude.
Simon Emil Ammitzbøll (LA), 2017-03-15:
Der er ingen tvivl om, at der er for meget bureaukrati i den offentlige sektor, og der er ingen tvivl om, at der er nogle af de penge, vi tager fra skatteborgerne, der går tabt i processen, og derfor synes jeg da, at det er vigtigt at sætte gang i en lang række initiativer til at forbedre effektiviteten af den offentlige sektor.
Per Clausen (EL), 2009-05-11:
Den hurtige og effektive indsats forudsætter to ting efter Enhedslistens opfattelse: for det første, at man sætter sig et mål, som er klart og præcist, for, hvornår Danmark skal være uafhængig af fossile brændstoffer og skal kunne klare sig ved hjælp af vedvarende energi, og for det andet, at man påtager sig en klar forpligtelse til at sikre, at de CO2-udledninger, som Danmark skal have reduceret, også bliver reduceret i Danmark og ikke udelukkende bliver reduceret på grund af forskellige tekniske fiksfakserier og køb af tvivlsomme gevinster i udlandet.
Thomas Jensen (S), 2009-05-04:
Når regeringen ikke kan overholde sin egen garanti, træder Socialdemokraterne selvfølgelig gerne til med det her forslag - ikke så meget for at redde en passiv regering, men for at sikre vores ældre medborgere en vished om, at de kan se frem til at flytte ind i en ældrebolig, senest 2 måneder efter at de er blevet visiteret til en.
Margot Torp (S), 2001-04-05:
Lovforslagene, der udgør en samlet pakke, skal både være med til at give kolonihavefolket de fornødne trygge rammer omkring deres kolonihaver og samtidig sikre, at kommunerne i deres fremtidige planlægning sørger for, at der fortsat vil være et pænt udbud af disse grønne åndehuller, som kolonihaverne er.
Holger K. Nielsen (SF), 2006-05-03:
»Har der vedrørende en eventuel fængsling af Charles Taylor i Danmark været forhåndsdrøftelser mellem den danske regering og FN’s generalsekretær, som kunne begrunde, at Kofi Annan havde fået den opfattelse, at Danmark ville stille sig positivt over for en fængsling i Danmark?
Bjarne Laustsen (S), 2006-10-11:
Da man ikke kan sende regningen videre til de udenlandske opkøbere af fiskemel, ja, så kan det kun betyde, at fiskerne får en lavere afregning i fremtiden, eller at det på anden måde vil komme til at gå ud over arbejdspladser i fiskeindustrien i Danmark, at regeringen har valgt at lægge det her om.
Jacob Jensen (V), 2012-11-14:
Jeg tror også, at Holbæk Kommune – det er bare et eksempel, for det kunne have været alle andre kommuner – kunne have ønsket sig, at de midler, man målretter daginstitutionsområdet, kunne uddeles sådan, at kommunen selv håndterede, hvorvidt man ville bruge pengene på daginstitutionsområdet, på ældreområdet, på folkeskoleområdet eller på noget helt fjerde.
Thomas Jensen (S), 2011-02-10:
Nu lyder det jo flot at sige, at Venstre ikke vil gøre livet sværere for boligejerne, men spørgsmålet er, om Venstre i den periode, der er gået, fra den digitale tinglysning blev indført i september 2009 og frem til, at den her lov skal træde i kraft den 1. maj 2011, har bidraget til at gøre livet lettere eller sværere for boligejerne.
Jørgen Arbo-Bæhr (EL), 2006-03-14:
Selv om det stadig er et kvalificeret flertal blandt nævningene og et flertal blandt dommerne, der skal være enige om skyldsspørgsmålet, er og bliver det en alvorlig svækkelse af retssikkerheden og af nævningesystemet, som vi ikke vil være med til.
Tom Beck (KF), 1999-04-27:
Det skal understreges, når vi taler om gebyret, at vi ikke ønsker, at det under nogen omstændigheder skal mellemlande i statskassen. For så vidt angår lovforslag nr. L 217 om certificering m.v. af affaldsvirksomhederne, er Det Konservative Folkeparti enig i, at der bør søges sikret den bedst mulige affaldshåndtering, og at kvaliteten skal være i orden til enhver tid, hvorfor tilsyn og kvalitetskontrol som et led i den proces er både fornuftig og nødvendig.
Kim Behnke (FP), 1999-09-07:
Et stigende antal virksomheder melder sig på listen over dem, der har problemer, fordi deres medarbejdere ikke længere må få udbetalt et skattefrit diættilskud. For en embedsmand dybt inde i ministeriets gange kan det forekomme ulogisk, at de mennesker ikke bare kan gøre, som kontorchefen eller direktøren gør, nemlig tage en kvittering eller faktura med hjem fra det fire- eller femstjernede hotel, man har boet på, og hvor man har fået bogført tre måltider mad om dagen samt skopudsning og strygning af skjorterne.
Pelle Dragsted (EL), 2016-03-17:
Jeg tror egentlig, at ordføreren udmærket godt ved, at en overenskomst ikke bare fylder en side, hvor der står, at mindstelønnen er på 17.700 kr., men den fylder et godt antal sider, fordi der er en række andre rettigheder, f.eks. den sjette ferieuge, som du kan få udbetalt, som ikke er talt med her.
Erling Oxdam (V), 1997-12-11:
Men man vil altså nu gøre det muligt for dem, der har fået indleveret ting på offentlige institutioner, i forretninger og den slags offentlige steder, at beholde tingene i længere tid, end det hidtil har været tilfældet, hvor man straks skulle gå hen til politiet med det fundne hittegods.
Pernille Falcon (EL), 2004-04-21:
Hvad er det, der er baggrunden for, at Det Konservative Folkeparti ikke vil gøre noget ved de kommuner, som ikke tilbyder sprogstimulering, men at man vil gøre det obligatorisk at modtage undervisning for 3-årige tosprogede børn, når problemet ikke er særlig stort?
Bent Bøgsted (DF), 2020-11-19:
Så begynder man også at tænke på, at de tiltag, der er blevet gjort for at hindre udbredelsen af covid-19, er regeringen mildt sagt ikke sluppet godt fra det sidste stykke tid, hvis man tænker tilbage på de skandaler, der har været i forbindelse med covid-19, f.eks. med nedlukningen af erhverv, hvor man siger, at det er for at forhindre smittespredning og alt muligt andet.
Karsten Lauritzen (V), 2013-11-27:
Jeg vil godt spørge: Betyder det, justitsministeren siger, at hvis Odense Politi eller Fyns Politi går til Rigspolitiet, kan de få hjælp til at få betalt den betydelige omkostning, der har været forbundet med at sikre beskyttelsen af det arrangement, der blev afholdt i går?
Morten Østergaard (RV), 2010-01-22:
Derfor er konklusionen fra Det Radikale Venstres side, at vi er klar til at støtte det her lovforslag, både fase et og fase to, men vi er altså noget forbavsede over, at økonomi- og erhvervsministeren ikke har gjort sig større bestræbelser for at skabe en bred opbakning til lovforslaget.
Tove Videbæk (KRF), 2002-04-25:
Men vi har p.t. en stor mangel på boliger i hvert fald i nogle byer, især i hovedstadsområdet og et par andre større byer, det er jeg helt enig med forslagsstillerne i. Kommunerne har ikke tilstrækkeligt med boliger at anvise, siger forslagsstillerne videre, og det er vi enige i.
Morten Bødskov (S), 2018-04-17:
Det, der er årsagen til, at vi ikke kan støtte det her forslag, er, at det som sagt set med vores briller er et forslag, som på afgørende vis selvfølgelig vil forandre paragraffen, som vi kender den i dag, og dermed åbne for ytringer, som vil betyde, hvis man læser det, der står her, at det vil blive mere tilladeligt at true folk, at håne folk og at tale nedværdigende om folk på baggrund af deres race, hudfarve, nationale eller etniske oprindelse eller seksuelle orientering.
Christine Antorini (S), 2014-06-04:
Men til dem, der ikke ved det, kan jeg sige, at Kvalitets- og Tilsynsstyrelsen har taget en snak med skolen tilbage i maj måned og har bedt om en redegørelse, som styrelsen modtager her den 10. juni, og at styrelsen har besluttet sig til, uanset hvad der står i redegørelsen – men den skal vi selvfølgelig se – at meddele den pågældende skole, at der vil komme et uanmeldt tilsyn i løbet af det kommende år.
Dan Jørgensen (S), 2019-10-31:
Jeg takker ordførerne for kommentarer og bemærkninger til lovforslaget, og selv om jeg ligesom den foregående ordfører sådan set også holder af en livlig politisk debat, så tænker jeg, at det er meget godt, at vi holder os til det saglige, lidt tørre indhold i den her omgang.
Frank Jensen (S), 1998-04-01:
Statistikken - må jeg sige til hr. Tom Behnke - viser, at Danmark er blandt de lande, der bruger frihedsstraffen, fængselsstraffen, allermest, og vi har kunnet set, at når det drejer sig om en personfarlig kriminalitet, som hr. Tom Behnke interesserer sig for, så er der en stigning i anvendelsen af frihedsstraf over for voldskriminalitet.
Jonas Dahl (SF), 2014-01-29:
Jeg synes, det er interessant at høre den påstand om, at det sådan nærmest skal være en frygt for bilejerne, når jeg meget klart siger, at det samlet set skal være provenuneutralt; ja, hvis man laver en omlægning og man siger, man vil tilgodese de energirigtige biler, så vil det alt andet lige betyde, at de vil blive en anelse billigere, og at der også vil være nogle biler, der bliver en anelse dyrere.
Søren Kolstrup (EL), 1999-05-20:
Det sidste tema, som jeg skal omtale, er spørgsmålet om et direkte demokrati over for et repræsentativt demokrati: Kristeligt Folkepartis ordfører sagde - nærmest med bæven i stemmen - at stormøder er noget skidt, og at vi nødig skal tilbage til de tilstande.
Pernille Rosenkrantz-Theil (EL), 2003-12-18:
Jeg er så godt klar over, at nogle konservative siden har givet udtryk for, at De Konservative havde en lidt anden holdning til spørgsmålet. Men det, der er det interessante i den udtalelse, og det, der er det interessante i begge de udspil, regeringen er kommet med, er jo, at vi måske har lidt forskellige opfattelser af fremtidens velfærdssamfund.
Lisbeth Bech Poulsen (SF), 2014-04-29:
Vi fik jo også Lavalloven, hvori der udtrykkeligt står, at der på samme måde som over for danske arbejdsgivere kan anvendes kollektive kampskridt over for udenlandske tjenesteydere, men at det skal være tydeligt og med fornøden klarhed fremgå, hvilken løn der ud fra overenskomsterne skal betales.
Liselott Blixt (DF), 2011-03-31:
Og det er informationer, som vil gøre, at private læger eller hjemmeplejen kan handle hurtigere og kan undgå fejlmedicinering. Det her lovforslag drejer sig om en lillebitte, men meget vigtig del af et system, som vi skal have glæde af, når det er fuldt implementeret.
Flemming Oppfeldt (V), 2004-02-06:
Man kan sige, at hr. Villy Søvndal jo kan raffinere forslaget yderligere - vi andre er meget spændt på at høre, hvordan SF vil gøre det - men nu ligger der sådan et forslag, og man kan i hvert fald sige, at de, der går ind i det, jo har en rettighed, som andre ikke har, nemlig at de har en tilbagetrækningsmulighed i deres folkepension.
Keld Albrechtsen (EL), 1998-04-22:
Kunne det så ikke være mere fornuftigt at acceptere en inflation på 5 eller 6 pct. om året og så til gengæld være i stand til at undgå en voldsom vækst i arbejdsløsheden? Der er mange spørgsmål, som man slet ikke har gennemtænkt i det her projekt, og man afskærer sig fra i en kommende lavkonjunktur at indrette sig effektivt og forsvare den sociale velfærd og forsvare beskæftigelsen også her i Danmark, hvis man binder sig til den skærpede stabilitetspagt, som tyskerne nu åbenbart har fået gennemført på det møde i går, selv om ministeren forsøgte at lægge lidt slør over det.
Pernille Skipper (EL), 2018-11-13:
Jeg vil gerne starte med at spørge fru Britt Bager om, hvad der helt præcist er årsagen til, at Venstre ikke mener, at vi kan stemme forslaget igennem, så Folketinget klart får sagt: Vi skal have en lovgivning baseret på samtykke, og lad os så afvente alt det arbejde, der foregår i Justitsministeriet, før vi lægger os fast på en konkret model.
Henrik Dahl (LA), 2022-04-22:
Nogle gange holder de fast i regler, som Folketinget for længst har gjort frivillige, og så er det jo desværre også sådan, og jeg er næsten lidt ked af at sige det, for det skal ikke være sådan en bashing af de kommunale medarbejdere, at der er mange kommunale medarbejdere, som åbenbart ikke kan få tiden til at gå, medmindre de planlægger meget omfattende møderækker for skolernes ledelser og medarbejdere, og det er jo derfor, at der er brug for en form for tredje skoleform.
Lars Christian Lilleholt (V), 2016-11-10:
Men det er også klart, at når man gennemfører en vækstpakke – uanset om det er under den nuværende regering, eller om det drejer sig om de to tidligere vækstpakker, som blev gennemført under den forrige regering – så kan det føre til, at der er en kort periode med en stigning i CO2-udledningerne, og at det dermed er en udfordring i forhold til klimaet.
Line Barfod (EL), 2004-02-27:
Vi har jævnligt vores forslag om en miljølov for børn, som ville sikre nogle minimumsrettigheder med hensyn til, hvor mange børn der højst må være pr. voksen, og hvor mange kvadratmeter hvert barn skal have til rådighed osv., og som kunne være med til at løfte niveauet
Eva Kjer Hansen (V), 2005-06-16:
Men jeg mener, der er brug for at få iværksat en undersøgelse for at finde ud af, hvad det er for nogle aspekter, der gør sig gældende med hensyn til, hvordan man organiserer det, og hvordan man kan tage mere hensyn til måltidskvaliteten, næringsindholdet og det sociale samvær.
Karina Sørensen (DF), 2004-02-24:
Der har været kritik af, at man fjerner halvdelen af timerne i 9. klasse, og at man har en halvering af timetallet i 7. klasse, men timetallet er status quo, da man reducerer med 30 timer i 7. klasse, men til gengæld får eleverne de 30 timer i 9. klasse.
Anders Fogh Rasmussen (V), 2002-05-22:
Som jeg sagde før, har jeg overhovedet ikke noget kendskab til detaljerne i Farum Kommunes aktiveringspolitik, men jeg kan oplyse fru Lone Møller om, at den redegørelse, som Beskæftigelsesministeriet har bedt om fra Farum Kommune, bl.a. skal indeholde en redegørelse for anvendelsen af de instrumenter, som angives i lov om aktiv socialpolitik, herunder anvendelse og omfang af løntilskud til private virksomheder i forbindelse med arbejdsprøvning, aktivering, revalidering og fleksjob.
Mattias Tesfaye (S), 2018-04-04:
Jeg er valgt og bor på den københavnske Vestegn, og der kom rigtig mange dertil fra Tyrkiet i slutningen af 1960'erne og i starten af 1970'erne, og mange af dem har arbejdet i både tre og fire årtier i Danmark og har opnået dobbelt statsborgerskab; de har både tyrkisk og dansk statsborgerskab.
Thomas Adelskov (S), 2007-04-19:
Hr. Ulrik Kragh kan jo bare vende blikket nordpå og spørge Helsingørs konservative borgmester Per Tærsbøl, om han er tilfreds med, at regeringen fører en så stram udgiftspolitik over for kommunerne, at han ikke kan få lov at bruge nogle af de penge, man rent faktisk har i kassen i Helsingør, til at give borgerne bedre service.
Jan E. Jørgensen (V), 2015-05-21:
Så vi mener i Venstre, at tiden må være inde til en drøftelse af konventionen, dels i forhold til hvor snævert den skal tolkes, dels om der kunne opnås forståelse blandt de øvrige kontraherende stater om at ændre ordlyden af konventionen, sådan at den i højere grad giver medlemsstater mulighed for at nægte at tildele statsborgerskab.
Carl Andersen (LA), 2024-11-22:
Provstiudvalget frygter en betydelig magtkoncentration hos biskopperne, hvilket kan få uoverskuelige konsekvenser, da det jævnligt sker, at præster og biskopper kommer på kant med hinanden, og det er i disse tilfælde væsentligt, at der er en instans, der kan varetage disse forhold.
Morten Helveg Petersen (RV), 2003-12-18:
Ja, det er en strukturel budgetsaldo, der alt sammen hviler på den forudsætning, at man får tilstrækkeligt med arbejdsudbud til at indfri produktion osv. Der er vi dybt kritiske over for regeringens økonomiske politik, og et af de argumenter, vi benytter, er jo altså skattepolitikken, at regeringen for hver dag, der går med skattestoppet, fraskriver sig muligheden for at få ekstra 50.000 mennesker ud på arbejdsmarkedet, sådan som vi har peget på i Det Radikale Venstres udspil.
Karin Nødgaard (DF), 2016-01-22:
Der vil jeg gerne høre ministeren: Når nu vi har det her område og vi tidligere i debatten, som jo har været vældig god, har hørt, at man måske ikke rigtig beder om hjælp fra Grønlands side, var det så ikke en idé, at den danske regering nu gik ud og tilbød sin hjælp til mange ting i stedet for bare at snakke om, at der er en god dialog?
Line Barfod (EL), 2007-05-22:
Hr. Bent Bøgsted henviser til, at man engang i fremtiden måske kan lave en anden indretning af socialsystemet, end vi har i dag, og der bliver hr. Bent Bøgsted da nødt til at lade være med bare at henvise til, at der måske en dag kommer et system, men sige, hvad Dansk Folkeparti vil gøre nu, hvad man vil gøre her og nu for at hjælpe disse mennesker.
Knud Erik Hansen (SF), 2001-04-25:
Så jeg vil egentlig godt spørge fru Birthe Rønn Hornbech med hensyn til de direktivforslag, der ligger: Hvis det er dem, der bliver gennemført, er det så dem, Venstre vil mene, vi skal tilslutte os, eller skal vi så bruge forbeholdet til at sige nej?